作者：无名氏
词牌/韵律：沁园春

paragraphs: 皂盖朱幡，玉节虎符，宏开大藩。
把济川秀楫，试横碧水，擎天柱石，小驻丹山。
麦秀两歧，棠敷千里，治最当今黄颍川。
平章看、文词坡谷，人品欧韩。
竭来游戏人间。
况雅量汪汪海样宽。
适弧垂门外，香凝燕寝，□星对照，两地交欢。
自有青州，活民阴德，不用延年九转丹。
人皆祝，愿黑头黄阁，绿鬓朱颜。